รถตู้รับ นร. ชนเบิ้ล2คัน เก๋งก่อนปิกอัพตามหลัง คนขับตาย-เด็กเจ็บ 5 คน 
(ภาพจาก เจ้าหน้าที่ตำรวจ และจากกู้ภัยฮุก 31 จุดโนนสูง),โคราชฝนตกถนนลื่น รถเก๋งถูกกระบะชนท้าย พุ่งข้ามเลนชนรถตู้รับส่งนักเรียน ก่อนจะเสียหลักมาชนกับปิกอัพอีกที คนขับรถตู้ถูกอัดก๊อบปี้ไปตายที่โรงพยาบาล มีเด็กนักเรียนที่นั่งมาในรถได้รับบาดเจ็บเล็กน้อยอีก 5 ราย,วันที่ 12 ก.ย. พ.ต.ท.ทองดี โคตรประทุม รอง ผกก. (สอบสวน) สภ.โนนสูง จ.นครราชสีมา รับแจ้งเกิดอุบัติเหตุรถรับส่งนักเรียนชนกันบนถนนมิตรภาพ-ขอนแก่น บริเวณบ้านปราสาท ต.ธารปราสาท ฝั่งขาเข้านครราชสีมา มีผู้ได้รับบาดเจ็บหลายราย หลังรับแจ้งจึงเดินทางไปตรวจสอบพร้อมเจ้าหน้าที่กู้ภัยฮุก 31,ที่เกิดเหตุพบรถชนกันอยู่ 3 คัน เป็นรถตู้รับส่งนักเรียน ยี่ห้อโตโยต้า หมายเลขทะเบียน ฮข 5996 กรุงเทพมหานคร ชนกับรถเก๋งนิสสัน มาร์ช สีชมพู หมายเลขทะเบียน 2 กฮ 8653 กรุงเทพมหานคร ที่มีนายศักดิ์สิทธิ์ บุญยัง อายุ 26 ปี เป็นคนขับ และอีกคันเป็นรถกระบะอีซูซุ สีน้ำเงิน หมายเลขทะเบียน บพ 7467 ฉะเชิงเทรา มีนายไพบูลย์ สมบูรณ์ อายุ 47 ปี เป็นคนขับ ทั้งคู่บาดเจ็บเล็กน้อย,ส่วนคนขับรถตู้รับส่งนักเรียนถูกอัดก๊อบปี้ติดคาพวงมาลัยที่นั่ง สภาพหน้ารถพังยับ เจ้าหน้าที่กู้ภัยได้นำเครื่องมืออุปกรณ์ตัดถ่างเข้าช่วยเหลือ นำร่างผู้ได้รับบาดเจ็บออกจากซากรถ ก่อนนำตัวส่ง รพ.โนนสูง ทราบชื่อคือนายเอนก สินประเสริฐ อายุ 56 ปี อยู่บ้านเลขที่ 50 หมู่ 12 ต.ธารประสาท อ.โนนสูง จ.นครราชสีมา และที่บริเวณเบาะนั่งหลังของรถตู้ มีเด็กนักเรียนชายหญิง จำนวน 5 คน ได้รับบาดเจ็บ ศีรษะแตกเล็กน้อย เจ้าหน้าที่ช่วยปฐมพยาบาลเบื้องต้น ,พ.ต.ท.ทองดี เปิดเผยว่า ทราบว่าก่อนเกิดเหตุรถตู้รับส่งนักเรียนได้รับนักเรียนนั่งมาทั้งหมด 14 คน เพื่อไปส่งตามโรงเรียนต่างๆ ขับมาฝั่งขาเข้านครราชสีมา เมื่อมาถึงบริเวณที่เกิดเหตุ รถเก๋งที่ขับอยู่อีกฝั่ง ถูกรถกระบะพุ่งชนท้าย ก่อนที่รถเก๋งจะเสียหลักพุ่งข้ามเลนถนนมาชนกับรถตู้รับส่งนักเรียนที่ขับมาอย่างจัง ชนรถเก๋งกระเด็นตกข้างทาง และรถตู้ยังเสียหลักไปชนประสานงากับรถกระบะอีกที ส่วนสาเหตุน่าจะเกิดจากฝนตกหนัก ถนนลื่น จึงทำให้เกิดอุบัติเหตุดังกล่าวขึ้น อย่างไรก็ตามจะได้สอบสวนคู่กรณีทั้งหมดเพื่อดำเนินคดีต่อไป,ต่อมา ผู้สื่อข่าวสอบถามไปที่ รพ.โนนสูง ทราบจากเจ้าหน้าที่ว่า นายเอนก สินประเสริฐ อายุ 56 ปี คนขับรถตู้ ที่บาดเจ็บอาการสาหัสได้เสียชีวิตแล้ว. 
โคราชฝนตกถนนลื่น รถเก๋งถูกกระบะชนท้าย พุ่งข้ามเลนชนรถตู้รับส่งนักเรียน ก่อนจะเสียหลักมาชนกับปิกอัพอีกที คนขับรถตู้ถูกอัดก๊อบปี้ไปตายที่โรงพยาบาล มีเด็กนักเรียนที่นั่งมาในรถได้รับบาดเจ็บเล็กน้อยอีก 5 ราย
ชน3คันรวด,ชน2คัน,รถรับส่งนักเรียน,ปิกอัพชนรถนักเรียน,คนขับตาย,โชเฟอร์ตาย,อุบัติเหตุ,โนนสูง,นครราชสีมา